Antanas Valinčius

Antanas Valinčius (1911 m. spalio 16 d. Valinčiuose, Punsko valsčius – 1994 m.) – mokytojas, poetas, visuomenininkas.

 Biografija 
Mokėsi Navinykų ir Valinčių pradinėse mokyklose. 1931 m. baigęs „Žiburio“ gimnaziją Lazdijuose, studijavo Vytauto Didžiojo universitete Kaune. Jo nebaigęs, grįžo į Lenkiją ir mokytojavo Navinykų bei Vaitakiemio pagrindinėse mokyklose. Aktyviai dalyvavo visuomeninės kultūros draugijoje, jo pastangų dėka į Lenkiją iš Lietuvos buvo atvežta atminimo lenta knygnešiui Povilui Matulevičiui. Kūrė eiles, kurias spausdino Lenkijos lietuvių žurnale „Aušra“.

Kategorija:Lietuvos pedagogai
Kategorija:Lenkijos lietuvių bendruomenės veikėjai
Kategorija:Lietuvos poetai
Kategorija:Lenkijos pedagogai